എസ്.എം.എ ബാധിച്ച ചപ്പാരപ്പടവിലെ കുഞ്ഞ് മുഹമ്മദ് ഖാസിമിന്റെ ചികിത്സക്കായി ഇനി വേണ്ടത് 7 കോടി രൂപ തളിപ്പറമ്ബ: എസ്.എം.എ ബാധിച്ച ചപ്പാരപ്പടവിലെ കുഞ്ഞ് മുഹമ്മദ് ഖാസിമിന്റെ ചികിത്സക്കായി 8.5 കോടി രൂപ നല്കുമെന്ന് പ്രഖ്യാപിച്ച മാട്ടൂലിലെ മുഹമ്മദ് ചികിത്സാ സഹായ കമ്മിറ്റിക്ക് നന്ദി അറിയിച്ച് ഖാസിം ചികിത്സാ സഹായ കമ്മിറ്റി. 39 ദിവസങ്ങള്ക്കുള്ളില് ഖാസിമിന്റെ ചികിത്സക്കായി ഇനി കണ്ടെത്തേണ്ടത് 7 കോടി രൂപയാണെന്നും കമ്മിറ്റി ഭാരവാഹികള് അറിയിച്ചു. അതിനായി കേരളം ഒറ്റക്കെട്ടായി രംഗത്തിറങ്ങണമെന്നും ഇവര് തളിപ്പറമ്ബില് വാര്ത്താ സമ്മേളനത്തില് അഭ്യര്ത്ഥിച്ചു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം എസ്.എം.എ രോഗബാധിതനായ മാട്ടൂലിലെ ഒന്നരവയസുകാരന് മുഹമ്മദിന്റെ ചികിത്സാവശ്യാര്ത്ഥം രൂപീകരിച്ച കമ്മിറ്റിക്ക് ലഭിച്ച തുകയില് നിന്നും മുഹമ്മദിന്റെയും സഹോദരി അഫ്രയുടെയും ചികിത്സക്ക് പ്രതീക്ഷിക്കുന്ന ചെലവ് കഴിച്ച് ബാക്കി തുകയാണ് സമാന രോഗമുള്ള ചപ്പാരപ്പടവിലെ മുഹമ്മദ് ഖാസിമിനും ലക്ഷദ്വീപിലെ ഇശല് മറിയത്തിനും നല്കാന് തീരുമാനിച്ചിട്ടുള്ളത്. 8.5 കോടി രൂപ വീതം ഈ ഫണ്ട് മാട്ടൂല് മുഹമ്മദ് ചികിത്സാ കമ്മിറ്റി മരുന്ന് കമ്ബനിക്ക് നേരിട്ട് താമസം കൂടാതെ കൈമാറ്റം ചെയ്യുമെന്നാണ് അറിയിച്ചിട്ടുള്ളത്. പഞ്ചായത്ത് പ്രസിഡന്റ് ഫാരിഷ ടീച്ചര് ചെയര്പേഴ്സണും ടി.പി. അബ്ബാസ് ഹാജി ജനറല് കണ്വീനറുമായ മാട്ടൂലിലെ കമ്മിറ്റി ഖാസിമിന് നല്കിയ സ്വാതന്ത്ര്യ ദിന സമ്മാനമായാണ് ആ പ്രഖ്യാപനത്തെ കാണുന്നത്. മൂന്നാഴ്ച മുമ്ബ് ചപ്പാരപ്പടവിലെ മുഹമ്മദ് ഖാസിം ചികിത്സാ സഹായ കമ്മിറ്റി പ്രവര്ത്തനം തുടങ്ങിയത് മുതല് തന്നെ മാട്ടൂല് ചികിത്സാ സഹായ കമ്മിറ്റിക്ക് ലഭിച്ച ഫണ്ടിലെ ബാക്കി തുകയില് നിന്നും ഒരു വിഹിതം ലഭിക്കുമോ എന്നതിനുള്ള പരിശ്രമങ്ങളും ചര്ച്ചകളും ഇരു കമ്മിറ്റികളും നിരന്തരം നടത്തിയിരുന്നു. നേരത്തെ ഈ തുക സര്ക്കാര് മുഖേന കൈമാറാനായിരുന്നു മാട്ടൂലിലെ കമ്മിറ്റി ആലോചിച്ചിരുന്നത്. എന്നാല്, അങ്ങനെ ചെയ്യുന്നത് കാലതാമസം വരുത്തുമെന്നതിനാലും അവര് തുക നല്കാന് ആഗ്രഹിച്ചിരുന്ന രണ്ട് കുട്ടികളുടെ ആരോഗ്യ നില കൂടുതല് സങ്കീര്ണ്ണമായതിനാലും മാട്ടൂല് കമ്മിറ്റി കഴിഞ്ഞ ദിവസം എക്സിക്യുട്ടീവ് യോഗം ചേര്ന്നാണ് ഓരോ മലയാളിയും ആഗ്രഹിച്ച തീരുമാനം കൈക്കൊണ്ടതെന്നും ഖാസിം ചികിത്സാ സഹായ കമ്മിറ്റി ചെയര്പേഴ്സണ് കൂടിയായ ചപ്പാരപ്പടവ് പഞ്ചായത്ത് പ്രസിഡന്റ് സുനിജ ബാലകൃഷ്ണന് പറഞ്ഞു. ഖാസിമിന് സോള്ജെന്സ്മ തെറാപ്പി നടത്താനുള്ള കാലാവധിയായ രണ്ട് വയസാകാന് ഇനി വെറും 39 ദിവസങ്ങള് മാത്രമാണുള്ളത്. സര്വ്വകക്ഷി കൂട്ടായ്മയില് രൂപീകരിച്ച ചികിത്സാ സഹായ കമ്മിറ്റി നിരന്തരം പ്രവര്ത്തിച്ചിട്ടും മാധ്യമങ്ങളടക്കം പ്രചാരണം നടത്തിയിട്ടും മൂന്ന് ആഴ്ച കൊണ്ട് വെറും 2.5 കോടി രൂപ മാത്രമാണ് അക്കൗണ്ട് വഴിയും നേരിട്ടുമായി സമാഹരിക്കാനായത്. ഇപ്പോള് മാട്ടൂല് മുഹമ്മദ് ചികിത്സാ കമ്മിറ്റി പ്രഖ്യാപിച്ച 8.5 കോടി രൂപയും ചേര്ത്താല് 11 കോടി രൂപയാണ് ഖാസിമിന്റെ ചികിത്സക്കായി മുമ്ബിലുള്ളത്. സാധാരണക്കാരില് സാധാരണക്കാരായ മനുഷ്യരാണ് ഇതുവരെ സഹായിച്ചവരില് ഭൂരിഭാഗം പേരും. കുഞ്ഞ് ഖാസിമിന്റെ ചികിത്സക്കാവശ്യമായ മരുന്ന് എത്തിക്കാന് വേണ്ട 18 കോടി രൂപയില് ഇനി 39 ദിവസങ്ങള് കൊണ്ട് കണ്ടെത്തേണ്ടത് 7 കോടി രൂപ മാത്രമാണ്. കേരളത്തിലെ ഓരോ നല്ല മനുഷ്യരും വിചാരിച്ചാല് ആ തുക നമുക്ക് കണ്ടെത്താന് കഴിയും. അതിന് എല്ലാവരും ഒറ്റക്കെട്ടായി സഹായം നല്കണം. ഒപ്പം സോള്ജെന്സ്മ മരുന്ന് ഇന്ത്യയിലേക്കെത്തിക്കുന്നതിന് ആവശ്യമായ നിയമപരമായ നടപടികള് തുടങ്ങിയിട്ടുണ്ട്. അതിനായി എം.പി മുഖേന കേന്ദ്ര സര്ക്കാരിന്റെ ഉള്പ്പെടെ സഹായം തേടിയിട്ടുണ്ടെന്നും ഭാരവാഹികള് അറിയിച്ചു. വാര്ത്താ സമ്മേളനത്തില് ചികിത്സാ സഹായ കമ്മിറ്റി ജനറല് കണ്വീനര് അബ്ദുറഹ്മാന് പെരുവണ, എം.എം. അജ്മല്, കെ.വി. രാഘവന്, ഉനൈസ് എരുവാട്ടി, എം. മൈമൂനത്ത് എന്നിവരും പങ്കെടുത്തു. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read പട്ടുവം ദീന സേവന സഭയുടെ കോണ്വെന്റ് സന്ദര്ശിച്ച് ടി.വി.രാജേഷ് 1200 ല് 1200 കുടുംബത്തില് ഹാട്രിക്കിന് ഉടമയായി സി.സാഹിറ വാഹനങ്ങള്ക്ക് അപകടകെണിയൊരുക്കി തളിപ്പറമ്ബ് ആലക്കോട് കൂര്ഗ് ബോര്ഡര് റോഡ് Google Pay: 8921445260.Paytm UPI ID: AC. No: 13280200001942.IFSC: FDRL0001328.MUHAMMAD QASIM CHIKILSA SAHAYA COMMITTEE.FEDERAL BANK, ERIAM BRANCH.Ac. No: 0612053000009301.IFSC: SIBL0000612.South Indian Bank, Pilathara Branch.